

**Συγχαρητήρια ΚΟΑ στην Ζάνετ Μιχαηλίδου**

Τεράστια διάκριση για την Ζάνετ Μιχαηλίδου, η οποία πανηγύρισε το πρώτο χρυσό μετάλλιο στην καριέρα της! Η Κύπρια τζουντόκα κατέκτησε την κορυφή στο Ευρωπαϊκό Κύπελλο Junior (U21) στην Ιταλία, στην κατηγορία μέχρι 78 κιλών, το Σάββατο 4 Μαρτίου 2023.

Η αθλήτριά μας κέρδισε στον τελικό την Ολλανδή Ιρίνι Χέσλινγκ και με το χρυσό μετάλλιο πήρε σημαντικούς βαθμούς στην προσπάθεια που κάνει για πρόκριση στους Ολυμπιακούς Αγώνες Παρίσι 2024.

Ο Κυπριακός Οργανισμός Αθλητισμού συγχαίρει την Ζανέτ Μιχαηλίδου για τη μεγάλη της επιτυχία και της εύχεται ανάλογη συνέχεια. Πολλά συγχαρητήρια επίσης στον προπονητή της, την Ομοσπονδία της, καθώς και την οικογένεια της.